Frá kynningu VW samsteypunnar á framtíðar rafbílum hennar . Volkswagensamsteypan hefur endurskoðað áætlanir sína um framleiðslu og sölu rafbíla næsta áratuginn . Þar er gert ráð fyrir mun meiri umsvifum en áður . Í upphaflegri áætlun var gengið út frá sölu 17 milljóna rafdrifinna bíla en í endurskoðaðri spá telur samsteypan sig geta við árslok 2028 selt 22 milljónir bíla , sem ganga fyrir rafhlöðum , á ári , af öllum merkjum , þ.e. Volkswagen , Audi , Porsche , Skoda og Seat . Volkswagen-samsteypan segist ennfremur að á umræddum áratug áformi hún að smíða og selja 70 mismunandi ný bílamódel , miðað við 50 módel í fyrri áætlun . Fyrstu módelin í þessari nýbylgju eru Audi e-tron og Porsche Taycan og stutt er í að VW I.D. og Seat el-Born komi á götuna . VW segir það markmið sitt með þessum nýju módelum að minnka koltvíildisspor bílaframleiðslunnar um 30% frá því sem það var árið 2015 .